પાશ્ર્ચાત્ય મૂલ્યોને કેન્દ્રમાં રાખીને જે આધુનિકતા આવી રહી છે તેના પ્રભાવથી માતા-પિતા પ્રત્યેના શ્રદ્ધાભાવની જે પરંપરા છે તે લુપ્ત થતી જાય છે. આનું સ્પષ્ટ ઉદાહરણ એ છે કે જે બાળકોને માતાપિતાએ ઘણી મુશ્કેલીઓ વેઠીને, બલિદાનો આપીને પાળી પોષીને ઉછેર્યા છે એ બાળકો પોતાના માતા-પિતાનો ત્યાગ કરે છે. ઘણાં માતા-પિતા તો વૃદ્ધાશ્રમમાં રહે છે. તેઓ પોતાનાં બાળકોનો પ્રેમ મેળવવા માટે તડપે છે. જે તેમણે તેમના બાળકોને આપ્યો હતો, પરંતુ વૃદ્ધાશ્રમમાં તેમને પોતાનાપણું તથા પ્રેમથી અપનાવનારું કોઈ હોતું નથી. તેઓ ગૂંગળામણનો અનુભવ કરે છે.